Z A P I S N I K

11. sjednice Vijeća Mjesnog odbora Martinovka održane u ponedjeljak, 14. ožujka 2022.

 u prostorijama  Mjesnog odbora Martinovka,  Miramarska 17, 

Zagreb, s početkom u 17,10 sati

NAZOČNI ČLANOVI VIJEĆA: Srećko Bohmec, Marko Glogoški, Andrej Korovljev, Srđan Matijević.i Dalibor Pavičić.

OSTALI NAZOČNI: Viktor Kozar član Vijeća Gradske četvrti Trnje - odobreno sukladno čl. 70. st. 2. Poslovnika o radu Vijeća Mjesnog odbora Martinovka.
Predsjedava:. Dalibor Pavičić, predsjednik Vijeća Mjesnog odbora Martinovka.

Zapisnik vodi: Dalibor Pavičić, predsjednik Vijeća Mjesnog odbora Martinovka.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora Martinovka i poziva članove Vijeća da prihvate zapisnik 10. sjednice Vijeća Mjesnog odbora Martinovka.

Vijeće jednoglasno prihvaća tekst zapisnika 10. sjednice Vijeća Mjesnog odbora Martinovka, koja je održana u petak. 14. veljače 2022.

Predsjednik Vijeća predlaže dnevni red.

Vijeće jednoglasno utvrđuje 

DNEVNI RED:

1. Prijedlog zaključka o davanju mišljenja na konačni prijedlog Odluke o donošenju Urbanističkog plana uređenja Savska ulica - Prisavlje;

2. Prijedlog zaključka o hitnoj sanaciji ograde na tramvajskoj stanici u Vukovarskoj, postaja Miramarska, smjer istok. 

3. Prijedlog zaključka o prijedlogu Plana utroška sredstava s pozicije ostali nespomenuti rashodi poslovanja;

4. Prijedlog zaključka o korištenju prostora mjesne samouprave Mjesnog odbora Martinovka;

5. Prijedlog zaključka o uvrštenju asfaltiranja parkirališnih mjesta i dijela kolnika u Koranskoj ulici kod kućnih brojeva 1a,b,c u Program građenja komunalne infrastrukture u  razdoblju te pokretanju postupka izrade projektne dokumentacije koja prethodi rekonstrukciji.

6. Informacija o sastanku s predstavnicima suvlasnika Željezničke kolonije 

7. Informacija o sastanku s predstavnicom Adria Bike Group u svezi postavljanja biciklističkog poligona na području MO Martinovka

8. Razno: primjedbe, prijedlozi i informacije
Ad 1.
Prijedlog zaključka o davanju mišljenja na konačni prijedlog Odluke o donošenju Urbanističkog plana uređenja Savska ulica - Prisavlje

Predsjednik daje uvodno obrazloženje točke. 

Predsjednik daje na glasovanje prijedlog zaključka.

Vijeće jednoglasno donosi

Z A K L J U Č A K

o davanju mišljenja na Konačni prijedlog Odluke o donošenju 

Urbanističkog plana uređenja Savska cesta - Prisavlje 

1 Vijeće Mjesnog odbora Martinovka nije suglasno s konačnim prijedlogom Odluke o donošenju Urbanističkog plana uređenja Savska cesta– Prisavlje. 


2 Vijeće smatra da postoji prostor za poboljšanje predloženog planskog rješenja, te da je isto potrebno doraditi.


3 Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a.

Ad 2.
Prijedlog zaključka o hitnoj sanaciji ograde na tramvajskoj stanici u Vukovarskoj, postaja Miramarska, smjer istok. 
Predsjednik daje uvodno obrazloženje točke.

Pod ovom točkom nije bilo rasprave.

Predsjednik daje na glasovanje prijedlog zaključka.

Vijeće jednoglasno donosi

Z A K L J U Č A K 

o hitnoj sanaciju ograde na tramvajskoj stanici u Ulici grada Vukovara, 

postaja Miramarska, smjer istok

1. Vijeće Mjesnog odbora Martinovka traži hitnu sanaciju ograde na tramvajskoj stanici u Ulici grada Vukovara, postaja Miramarska, smjer istok. 

2. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Zagreb, Ulica grada Vukovara 56 a.
Ad 3. Prijedlog zaključka o prijedlogu Plana utroška sredstava s pozicije ostali nespomenuti rashodi poslovanja
Predsjednik daje uvodno obrazloženje točke.

Pod ovom točkom nije bilo rasprave.

Predsjednik daje na glasovanje prijedlog zaključka.

Vijeće jednoglasno donosi

ZAKLJUČAK

o prijedlogu Plana utroška sredstava sa pozicije

ostali nespomenuti rashodi poslovanja

 1.  Vijeće Mjesnog odbora Martinovka na poziciji 3299 „ostali nespomenuti

       rashodi poslovanja“ za 2022. ima 4.200,00 kn.

       2.  Vijeće Mjesnog odbora Martinovka predlaže utrošak sredstava iz točke 1. ovog

             zaključka na sljedeći način:

1. Nabava uredskog materijala i materijala za čišćenje                   3.300,00
 kn      

2. Nepredviđeni troškovi                                                

     900,00         kn

        3.   Ovaj se zaključak upućuje Gradskom uredu za mjesnu samoupravu, civilnu zaštitu i 

               sigurnost, Zagreb, Ulica grada Vukovara 56 a.

Ad 4. Prijedlog zaključka o korištenju prostora mjesne samouprave Mjesnog odbora Martinovka
Predsjednik daje uvodno obrazloženje točke.

U raspravi sudjeluju: Srećko Bohmec, Marko Glogoški, Andrej Korovljev,

Srđan Matijević i Dalibor Pavičić

Predsjednik daje na glasovanje prijedlog zaključka.

Vijeće jednoglasno donosi

ZAKLJUČAK

o povremenom korištenju prostora

 u objektu Mjesne samouprave Martinovka

 za razdoblje od 1. travnja 2022. do 31. ožujka 2023. godine

1. Svim podnositeljima zahtjeva za povremeno korištenje prostora u objektu Mjesne samouprave, MO Martinovka, Miramarska cesta 17, Zagreb, od rednog broja 1. do 6. odobrava se povremeno korištenje prostora bez naknade u dvorani od 47,96 m2 za razdoblje od  1. travnja 2022. do 31. ožujka 2023.
1. Bandić Milan 365, stranka rada i solidarnosti, u terminu: 2. utorak u mjesecu od 18,00 do 20,00 sati.

2. Društvo naturista Hrvatske, u terminu: 4. utorak u mjesecu od 18,00 do 20,00 sati.

3. HDZ- Hrvatska demokratska zajednica, TO Martinovka, u terminu: 2. i 4. ponedjeljak u mjesecu od 18,00 do 22,00 sata.

4. SDP- Socijaldemokratska partija, MO Martinovka u terminu: 1. i 3. utorak u mjesecu od 17,00 do 19,00 sati.

5. Udruga za razvoj zajednice „Cvrčak i mrav“, u terminu:  1,2,3,4 srijeda od 18,00 do 22.00

6. MO Martinovka 1,2,3,4 četvrtak od 17.00 do 20.00 
2. Ovaj se zaključak upućuje Gradskom uredu za mjesnu samoupravu, civilnu zaštitu i sigurnost, Ulica grada Vukovara 56a. 
Ad 5. Prijedlog zaključka o uvrštenju asfaltiranja parkirališnih mjesta i dijela kolnika u Koranskoj ulici kod kućnih brojeva 1a,b,c u Program građenja komunalne infrastrukture u  razdoblju te pokretanju postupka izrade projektne dokumentacije koja prethodi rekonstrukciji
Predsjednik daje uvodno obrazloženje točke, a polazeći od obavijesti g. Gorana Plećaša, iz Gradskog ureda za mjesnu samoupravu, civilnu zaštitu i sigurnost, da je prethodno potrebno sanirati hidroizolaciju cijele površine, kao i sustav odvodnje,  a kako se izvedbom tih radova utječe na temeljne zahtjeve građevine potrebno je pokrenuti postupak izrade projektne dokumentacije koji prethodi takvoj rekonstrukciji.

Obzirom da je predmetna k.č. 686/6, k.o. Trnje, javno dobro u općoj uporabi, za cijeli postupak nadležan je Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor za ceste, te se potrebno obratiti istima, radi uvrštenja u Program građenje komunalne infrastrukture u narednom planskom razdoblju.

Do tada, redovite radove popravka lokalnih oštećenja parkirališnih mjesta izvoditi će Zagrebačke ceste o trošku Zagrebparkinga, obzirom da je sustav parkiranja pod naplatom.

U raspravi sudjeluju: Srećko Bohmec, Marko Glogoški, Andrej Korovljev,

Srđan Matijević i Dalibor Pavičić

Ad 6. Informacija o sastanku s predstavnicima suvlasnika Željezničke kolonije 

Predsjednik daje uvodno obrazloženje točke. U materijalima sjednice dostavljen je zapisnika 
sastanka s predstavnicima suvlasnika Željezničke kolonije, održan 26.2.2022., Trnjanska cesta 5c, koji se prilaže u cijelosti.

U raspravi sudjeluju: Srećko Bohmec, Marko Glogoški, Andrej Korovljev, Srđan Matijević i Dalibor Pavičić
Jednoglasno je zaključeno da vijećnik Vijeća GČ Trnje Viktor Kozar i predsjednik Vijeća MO Martinovka organiziraju sljedeći sastanak s predstavnicima suvlasnika Željezničke kolonije, objedine zahtjeve suvlasnika i pripreme dokumentaciju za Vijeće Gradske četvrti Trnje kao podlogu za predloženi sastanak s predstavnicima HŽ Infrastruktura.
Ad 7. Informacija o sastanku s predstavnicom Adria Bike Group u svezi postavljanja biciklističkog poligona na području MO Martinovka

U materijalima za sjednicu dostavljena je prezentacija koju je održala gđa Iva Barun iz tvrtke ADRIA BIKE GROUP HD NAVIGATIO d.o.o.
Predsjednik daje uvodno obrazloženje točke i iznosi mišljenje da se radi o vrlo interesantnom projektu za razne dobne skupine, ali nažalost, a kako je istaknuto tijekom prezentacije, na prostoru MO Martinovka nema prostora odgovarajuće veličine za takav objekt, a niti smo financijski u mogućnosti to ostvariti obzirom na trenutno druge prioritete. Kad će se znati u kojem smjeru će se razvijati gradski projekti na Mjesnom odboru Martinovka, bit ćemo u mogućnosti ponovno razmotriti njihov prijedlog.
Ad 8. Razno:

Predsjednik je izvijestio o upitu predstavnika suvlasnika o skloništima za stanare u Miramarskoj 13, zgradi koja nema niti sklonište niti podrumske prostorije. Zatražena informacija od nadležnog gradskog ureda.
Zabrinuta građanka pisala je u svezi s problema širenja vrana na području MO Martinovka. Zatražena je informacija o poduzetim aktivnostima od predsjednika MO Središće koji već duže vrijeme imaju probleme sa širenjem populacije vrana.
Dovršeno u 18,10 sati.

KLASA: 024-08/22-003/517

URBROJ: 251-13-11-17-22-3

Zagreb,14.ožujka 2022. 
Zapisnik sastavio:
Dalibor Pavičić, v.r.                                                                               

                                                                            PREDSJEDNIK

Vijeća Mjesnog odbora Martinovka

Dalibor Pavičić, v.r.
ZAPISNIK 

sastanka s predstavnicima suvlasnika Željezničke kolonije, održan 26.2.2022. u Bistrou Radnić, Trnjanska cesta 5c

temeljem poziva na sastanak o komunalnim problemima na Željezničkoj koloniji, koji je dostavljen predstavnicima suvlasnika koji su se odazvali na poziv za uključivanje u raspravu o komunalnim problemima.  
Prisutni:

Marina Kovjanić predstavnica stanara Trnjanska 7a, 
Petar Antolović ,predstavnik stanara Trnjanske 5c, 

Ines Sučić  Jasminka Horvatić, Darko Grlica, Vijeće predstavnika stanara Trnjanska cesta 11b, 
Davor Virovec, predstavnik stanara Trnjanska 11A (zapadni ulaz)
Ruža Ćurak, predstavnik stanara Trnjanska cesta 11 
Đuro Medović, predstavnik stanara Trnjanska cesta 11 b

Mirna Smešnjak, umjesto Mladena Horvatinčića,Trnjanska cesta 9/II (sjeverni ulaz),I
Vatroslav Župančić, predstavnik stanara Trnjanska 7a i 9a

Viktor Kozar, vijećnik Gradske četvrti Trnje

Dalibor Pavičić, predsjednik Mjesnog odbora Martinovka

Odsutni: 
Silvijo Beganović, predstavnika suvlasnika - Trnjanska cesta 11c, 

Davor Marković, predstavnik stanara Trnjanska 9a  
Sanja Belošević,Koturaška 3

Uvodno je V. Kozar iznio slijed događaja koji su doveli do sastanka: od -pisama g. P. Antolovića o problemima s odvodnjom, pisma g. V. Župančića o komunalnim problemima te emisije Moj firtl na Radio Sljemenu. Navodi da se radi o problemima koji postoje već duže vrijeme, a koji su zapravo uzrokovani činjenicom da je kao vlasnik zemljišta, osim dijelova na kojima su izgrađene zgrade i pristupni putevi, zbog čega podružnice ZG Holdinga, osim Čistoće, ne obavljaju redovite poslove iz svoje nadležnosti.

G. Virovec je upoznat s odnosima Hrvatskih željeznica –Infrastruktura (u daljnjem tekstu: HŽI) i TŽV Gredelj koji su se odvijali u dvije faze: jedna je uknjiženje HŽI na cjelokupne čestice koje okružuju privatne zgrade i drugo, prodaja zemljišta TŽV Gredelja gradu Zagrebu kojim je trebala započeti reurbanizacija čitave tzv. zone Gredelj koja se već 16 godina ne događa, a nitko od vlasnika ni Grad ni HŽI, ništa ne održava. Jedan od prjedloga je bio uvođenje komercijalnog parkiranja, ali se to nije realiziralo.Navodi da vlasništvo tog zemljišta povlači za sobom i odgovornost za održavanje prostora, ali i odgovornost za štetu nastalu uslijed, npr pada grana sa stabala koja se ne održavaju pa oštećuju vozila i zgrade u blizini.Osim toga, navodi da su problem zeleni otoci, navijačke skupine koje stavaraju nered prilikom održavanja  sportskih natjecanja i infrastrukturni problemi.

Gđa Sučić sada ne nekim dijelovima naplaćuje parking i predlaže da se dogovori uređenje parkinga koji su sada pretežno neasfaltirani i blatni,ovisno o vremenskim prilikama., i naplata tih parkinga primarno za stanare-suvlasnike zgrada.

G. Grlica navodi da ima ugovor o parkiranju s HŽI  koji plaća 100 eura godišnje. 

Gđa Kovjanić navodi da je nelogično da stanari primaju uplatnice od Zg holdinga, a da se neke usluge ne pružaju ili pružaju na neodgovarajući način. 

G. Antolović  navodi da mu je Vodovod i odvodnja (u daljnjem tekstu: ViO) naplatila uslugu popravka cijevi.

Gđa Sučić predlaže da se kontaktira ViO u svezi nacrta i planova mreže vodovoda i odvodnje.Predlaže da se posredstvom odvjetnika pokrene postupak utvđivanja suvlasničkih dijelova.

G. Župančić pita kojim temeljem je HŽI prisvojio prostor koji je ranije pripadao Mjesnom odboru.

Gđa Smešnjak navodi da je nedavno doselila i da sama plaća košnju trave oko zgrade.Navodi da su rušene stare šupe kategorizirane kao javno dobro u općoj upotrebi. Predlaže da se HŽI „prisili“ da parcele vlasnički podijele suvlasnicima zgrada.

V. Kozar predlaže da Gradska četvrt postupa u okviru svojih ovlasti te da podupre inicijativu Mjesnog odbora Martinovka da se održi zajednički sastanak stručnih službi Grada i HŽI kako bi se pokušalo utvrditi okvire za omogućavanje rada podružnica ZG holdinga te dogovoriti smjernice za rješenje postojećih problema.Postavlja pitanje imaju li suvlasnici saznanja postoje li pravnici na području Željezničke kolonije koji bi se uključili u rješavanje pravne problematike.

G. Virovec odgovara da postoje, ali da do sada nisu bili zainteresirani za suradnju
G. Virovec predlaže da odvjetnik, iako ga zapravo u prvoj fazi ne bi niti trebalo angažirati, treba sastavi prijedlog u smjeru sklapanja sporazuma između Grada(društava Holdinga) i HŽI Sektora nekretnina u definiranju nadležnosti, a u drugom koraku treba provesti parcelizaciju čestica koje su sada na HŽI kako bi svakoj zgradi pripali zajednički dijelovi zemljišta, izuzev komunalnog i prometnog pojasa i infrastrukture. Predlaže da se do 01.04.2022. godine prikupe primjedbe suvlasnika i objedine u jednom dokumentu.

D. Pavičić predlaže da se taj rok skrati do 15.04.2022.

Viktor Kozar predlaže da prisutni obavijeste ostale suvlasnike u Koloniji kako bi se proširila baza uključenih osoba, podržava prijedlog g Virovca te, obzirda prisutni obavijeste ostale suvlasnike u Koloniji kako bi se proširila baza uključenih osoba, podržava prijedlog g Viom da nema daljnjih prijedloga zaključuje raspravu u 11.30.

U Zagrebu, 26.02.2022.

Zapisnik vodio: Dalibor Pavičić

Uvodni tekst na novootvorenoj Facebook grupi "Željeznička kolonija," koju je pokrenuo g. Virovec, jedan od predstavnika suvlasnika i na kojoj je administrator.

Prostor tzv. Željezničke kolonije Trnje, koji se nalazi istočno od koncertne dvorane Vatroslav Lisinski i Paromlina, južno od nekadašnje tvornice TŽV Gredelj d.o.o., zapadno od Željezničkog tehničkog muzeja, i sjeverno od prometnice Avenija Vukovar, u pretežitom je vlasništvu državnog poduzeća HŽ Infrastruktura d.o.o. koje je vlasnik i posjednik katastarskih čestica br. 390, 391/1 i 392, koje okružuju stambene zgrade u privatnom vlasništvu.
 
Vlasnici i korisnici stanova u zgradama na navedenim katastarskim česticama kontinuirano se susreću s problemima nadležnosti, obaveza i odgovornosti između HŽ Infrastrukture d.o.o. i Grada Zagreba, odnosno Zagrebačkog Holdinga, u područjima:
 
· upravljanja i održavanja zajedničkog dijela komunalne infrastrukture vodo-opskrbe i odvodnje,
· parkiranja osobnih automobila u vlasništvu suvlasnika i korisnika stanova u naselju, zaposlenika HŽ Infrastrukture d.o.o. i ostalih građana,
· održavanja i uređenja zelenih površina, parkova i stabala,
· nepropisnog odlaganja smeća izvan za to predviđenih zona i spremnika,
· održavanja, upravljanja, odvodnje oborinskih voda i čišćenja snijega sa prometnih površina unutar naselja,

što sveukupno dovodi do narušavanja kvalitete života građana – stanara ovog naselja, a u nekim situacijama i do dovođenja u opasnost njihovih života, zdravlja i imovine.

U konkretnim slučajevima;
· prerasla neodržavana stabla za oluja se ruše ne automobile i zgrade,
· prilikom kvarova na zajedničkom dijelu vodovodnih i kanalizacijskih cijevi gradske službe se često smatraju nenadležnim,
· vozila se parkiraju na neuređenim površinama što dovodi do stvaranja blata,
· prilikom većih oborina voda se slijeva s prometnica na zemljište oko zgrada i stvara lokve i blatne kaljuže,
· gradske službe nikada ne čiste smeće i granje koje se nakuplja izvan zona odlaganja,
· trava i raslinje u naselju se ne kosi redovito što narušava izgled naselja.

Opisano stanje uz potpuno neizvjesnu perspektivnu integralne reurbanizacije zone „Gredelj“ već desetljećima narušava kvalitetu života stanovnika, umanjuje vrijednost nekretnina na ovom području i narušava izgled Grada, zbog čega je potrebno kao najosnovniju mjeru, sporazumom između HŽ Infrastrukture d.o.o. i Grada Zagreba ovo područje staviti u nadležnost društava Zagrebačkog Holdinga koji će je u domeni održavanja komunalne i prometne infrastrukture i zelenih površina, tretirati kao svaku drugu javnu površinu u nadležnosti ili vlasništvu Grada Zagreba.

Nadalje, valjalo bi provesti parcelizaciju čestica koje su sada upisane na HŽ Infrastrukturu kako bi svakoj zgradi pripalo zajednički suvlasnički dio zemljišta koji je okružuje, izuzev komunalnog i prometnog pojasa i infrastrukture koja nije dio objekta.
